02006720608960008 


7131 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 672 

6 Αυγούστου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση συνέχισης επιτόπιου κατασταλτικού ελέγχου 
των απολογιστικών στοιχείων του ΝΙΜΤΣ Οικονομι¬ 
κών ετών 1993 και 1994 από ειδικό συνεργείο εξ 


υπαλλήλων του Ελεγκτικού Συνεδρίου . 1 

Τρόπος φορολογίας των κοινοπραξιών πλοίων και των 

κοινοπρακτούντων μελών . 2 

Παράταση ισχύος αδειών επισκευής κτιρίων βλαβέντων 
από τους σεισμούς της 25ης Φεβρουάριου 1994, 
της 29ης Νοεμβρίου και 1ης Δεκεμβρίου 1994 στο 

Ν. Λευκάδας . 3 

Προϋποθέσεις για τη χορήγηση σεισμοδανείων και δυ¬ 
νατότητα μεταφοράς τους για ανακατασκευή κατοι¬ 
κίας ή αυτοστέγαση σε άλλη θέση . 4 


Επιδότηση μαθητών των Εκπαιδευτικών Μονάδων Μα¬ 
θητείας για πρακτική άσκηση στο Δημόσιο, σε φο¬ 
ρείς του δημοσίου τομέα, σε επιχειρήσεις Οργανι¬ 
σμών Τοπικής Αυτοδιοίκησης (Ο.Τ.Α.), σε ιδιωτικές 


επιχειρήσεις ή εκμεταλλεύσεις, σε συνεταιρισμούς, 

σε σωματεία. 5 

Διαχείριση των εσόδων από τις εκδόσεις της Ελληνικής 
Αστυνομίας. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.959.1/143/450562 (1) 

Έγκριση συνέχισης επιτόπιου κατασταλτικού ελέγχου των 
απολογιστικών στοιχείων του ΝΙΜΤΣ Οικονομικών ετών 
1993 και 1994 από ειδικό συνεργείο εξ υπαλλήλων του 
Ελεγκτικού Συνεδρίου. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Αφού λάβαμε υπόφη: 

α. Τις διατάξεις του άρθρου 16 του Ν.Δ. 496/74 (ΦΕΚ 
204Α). 

β. Τις διατάξεις των άρθρων 17 παρ. 3 και 25 του Ν.Δ. 
1265/72 (ΦΕΚ 197Α ). 

γ. Τις διατάξεις του άρθρου 33 παρ. 2 του Π.Δ. 774/80 
(ΦΕΚ 189 Α ). 

δ. Τις διατάξεις του άρθρυ 17 του Ν. 1505/84 (ΦΕΚ 


194Α') όπως αυτό τροποποιήθηκε με το άρθρο 7 του Ν. 
1810/88 (ΦΕΚ 223 Α'). 

ε. Την αριθ. πρωτ. 20341/7.3.96 κοινή απόφαη του 
Πρωθυπουργού και του Υπουργού Εθνικής Άμυνας «Ανά¬ 
θεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας» (ΦΕΚ 164 Β'). 

στ. Τη σύμφωνη γνώμη του Ελεγκτικού Συνεδρίου δια- 
τυπωθείσα στο πρακτικό της 20ής Γ ενικής Συνεδριάσεως 
της Ολομέλειας αυτού της 23ης Ιουνίου 1995. 

ζ. Τις διατάξεις του άρθρου 27 του Ν. 2081/92 (ΦΕΚ 
154 Α') με το οποίο προστέθηκε άρθρο 29Α στο Ν. 
1558/85 (ΦΕΚ 137 Α'). 

η. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού του 
ΝΙΜΤΣ ύφους 2.000.000 δρχ. για το οικονομικό έτος 
1996 που θα αντιμετωπισθεί από την προβλεφθείσα πί¬ 
στωση του προϋπολογισμού του ΝΙΜΤΣ έτους 1996 με 
ΚΑΕ 0899 και φορέα ΝΙΜΤΣ, αποφασίζουμε: 

Τη συνέχιση του επιτόπιου κατασταλτικού ελέγχου των 
απολογιστικών στοιχείων του Νοσηλευτικού Ιδρύματος 
Μετοχικού Ταμείου Στρατού (ΝΙΜΤΣ) οικονομικών ετών 
1993 και 1994 με σύσταση ειδικού συνεργείου πέντε 
υπαλήλων του Ελεγκτικού Συνεδρίου οι οποίοι θα εργα- 
σθούν υπερωριακά τις απογευματινές ώρες επί τριάντα 
επτά και μισή ώρες το μήνα έκαστος και για τέσσερις μή¬ 
νες για κάθε χρήση. Η προκαλούμενη δαπάνη δεν μπορεί 
να υπερβεί το ποσό του ενός εκατομμυρίου (1.000.000) 
δρχ. για κάθε χρήση. 

2. Το ποσό των 2.000.000 δρχ. θα καταβληθεί σύμ¬ 
φωνα με τις διατάξεις του άρθρου 17 του Ν. 1505/84, 
όπως αυτό τροποποιήθηκε με το άρθρο 7 του Ν. 1810/88 
και θα βαρύνει τον προϋπολογισμό του ΝΙΜΤΣ έτους 
1996. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 9 Ιουλίου 1996 

01 ΥΠΟΥΡΓΟΙ 

ΥΦΥΠ. ΕΘΝ. ΑΜΥΝΑΣ ΟΙΚΟΝΟΜΙΚΟΝ 

ΝΙΚΟΛΑΟΣ ΚΟΥΡΗΣ ΑΛΕΞ. ΠΑΠΑΔΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1083741/4536/1292/0014 (2) 

Τρόπος φορολογίας των κοινοπραξιών πλοίων και των 
κοινοπρακτούντων μελών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις παρακάτω διατάξεις του Ν. 1642/86, όπως ισχύει: 
α. Του άρθρου 2, περίπτωση α’. 

β. Του άρθρου 8, παράγραφος 1. 
γ. Του άρθρου 31, παράγραφος 1 - 
δ. Του άρθρου 54, παράγραφος 2. 
ε. Του άρθρου 58, παράγραφος 3. 

2. Τις παρακάτω διατάξεις του Κώδικα Βιβλίων και Στοι¬ 
χείων (Π.Δ. 186/1992). 

α. Του άρθρου 2 παράγραφος 2, όπως ισχύει. 


της Κοινοπραξίας δαπάνη που ενεργεί για συγκριμένο μέ¬ 
λος της και εφόσον τα φορολογικά στοιχεία έχουν εκδοθεί 
στο όνομά του). 

δ) Τα υπόλοιπα των προς διανομή εκροών και Φ.Π.Α. και 
δ) Το ποσό μερίσματος και φόρου και αναλογεί σ’ αυτό, 
στ) Το τυχόν πιστωτικό υπόλοιπο, δηλαδή η αρνητική 
διαφορά φόρου μεταξύ φόρου εκροών και φόρου εισροών 
(συμπεριλαμβανομένων του μερίσματος και του αναλο- 
γούντος σ’ αυτό φόρο) της Κοινοπραξίας κατανάμεται στα 
μέλη ανάλογα με το ποσοστό συμμετοχής τους στην Κοι¬ 
νοπραξία και συνεπώς θα εμφανίζει (η Κοινοπραξία) μηδε¬ 
νικό αποτέλεσμα στις σχετικές δηλώσεις Φ.Π.Α. δηλώνο¬ 
ντας το ποσό του πιστωτικού υπολοίπου στον κωδ. 417 
(έντυπο 050-Φ.Π.Α. 1996) (αφαιρούμενα ποσά του φό- 
οου εισροών τους) της περιοδικής δήλωσης Φ.Π.Α. 


β. Του άρθρου 12 παρ. 7. 

γ. Του άρθρου 38, περίπτωση γ, υποπερίπτωση γη ■ 

3. Την αριθμ. 411 /24.1.1996 κοινή απόφαση του Πρω¬ 
θυπουργού και Υπουργού Οικονομικών περί ανάθεσης αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών. 

3. Το γεγονός ότι η απόφαση αυτή δεν συνεπάγεται δα¬ 
πάνη για τον κρατικό προϋπολογισμό, αποφασίζουμε. 

Αρθρο 1 


Άρθρο 3 

1. Η Κοινοπραξία του άρθρου 1 της απόφασής μας αυ¬ 
τής, στην περιοδική δήλωση, που υποχρεούται να υποβάλ¬ 
λει, θα περιλαμβάνει: 

α) Ως εκροές, το σύνολο των πάσης φύσεως εσόδων 
της, της φορολογικής περιόδου που αφορά και τον αναλο- 
γούντα φόρο. 

β) Ως εισροές, την αξία των ιδίων αυτής δαπανών και τον 
αναλογούντα σ’ αυτές εκπιπτόμενο φόρο της ίδιας φορο- 


1. Οι Κοινοπραξίες πλοίων, που λειτουργούν σύμφωνα 
με τις διατάξεις της παραγράφου 2, του άρθρου 2 του Π.Δ. 
186/92 (Κ.Β.Σ.) και εκμεταλλεύονται πλοία της εμπορι¬ 
κής ναυσιπλοΐας, (πλόες εσωτερικούς ή εξωτερικούς), 
ιδιοκτησίας τους ή ιδιοκτησίας τρίτων, ανεξάρτητα από τη 
νομική προσωπικότητα του κατόχου τους, υποχρεούνται 
να υποβάλλουν περιοδικές και εκκαθαριστικές δηλώσεις 
Φ.Π.Α. μέσα στις νόμιμες προθεσμίες, σύμφωνα με τις 
διατάξεις των παραγράφων 1 και 2 του άρθρου 31 του Ν. 
1642/86. Την ίδια υποχρέωση έχουν και τα κοινοπρα- 
κτούντα μέλη αυτών ανεξάρτητα από τη νομική τους 
μορφή. 

Άρθρο 2 

1. Οι Κοινοπραξίες του προηγουμένου άρθρου υποχρε- 
ούνται να εκδίδουν, για κάθε μέλος τους, θεωρημένη ει¬ 
δική εκκαθάριση, το αργότερο μέχρι τη δεκάτη ημέρα 
κάθε μήνα και με ημερομηνία έκδοσης την τελευταία 
ημέρα του προηγούμενου μήνα. Αμέσως μετά την έκδοσή 
της αποστέλλεται στο μέλος που αφορά και αποτελεί, 
σύμφωνα με τις διατάξεις του Κ.Β.Σ., το φορολογικό στοι¬ 
χείο κτήσης του μερίσματος για το μέλος και απόδοσης 
για την Κοινοπραξία. 

2. Στην εκκαθάριση, της προηγούμενης παραγράφου, 
εκτός από τα στοιχεία που προβλέπονται από το άρθρο 12 
του Κ.Β.Σ., αναγράφονται ακόμη: 

α Ο Α Φ.Μ. το όνομα ή η επωνυμία του μέλους καιη νο¬ 
μική του μορφή, ο αριθμός νηολογίου και το όνομα του 
πλοίου προκειμένου περί συμπλοιοκτησίας, πέραν δε των 
ανωτέρω, θα αναγράφονται ακόμη τα πλήρη στοιχεία των 
μελών της (ονοματεπώνυμο, Α.Φ.Μ. κ.τλ.) και του νόμιμου 
εκπροσώπου της. 

β. Το σύνολο των πάσης φύσεως εκροών (εσόδων) και 
του φόρου που αναλογεί σ’ αυτές. 

γ) Το σύνολο των πάσης φύσεως ιδίων αυτής εισροών 
(δαπανών) και ο φόρος που τις επιβάρυνε (σημειώνεται ότι 
σε καμιά περίπτωση δε μπορεί να θεωρηθεί ίδια δαπάνη 


λογικής περιόδου. 

γ) Το ποσό που αποδοθέντος στα μέλη της, μερίσματος 
και του φόρου, που αναλογεί σ’ αυτό και απεδόθη σ’ αυτά 
βάσει των εκκαθαρίσεων του προηγουμένου άρθρου. 

Η διαφορά φόρου που προκύπτει βάσει της παραπάνω 
δήλωσης, αν είναι θετική καταβάλλεται στο δημόσιο, αν 
είναι αρνητική (πιστωτικό υπόλοιπο) κατανέμεται στα μέλη 
για συμψηφισμό ανάλογα με το ποσοστό συμμετοχής των 
μελών στην κοινοπραξία. 

2. Κάθ μέλος της Κοινοπραξίας, ανεξάρτητα από τη νο¬ 
μική του μορφή, στην περιοδική δήλωση Φ.Π.Α. που υπο¬ 
βάλλει, σύμφωνα με τις διατάξεις της παραγρ. 1 του άρ¬ 
θρου 31 του Ν. 1642/86, περιλαμβάνει στις μεν εκροές 
του: 

α) Το συνολικό ποσό του μερίσματος που έλαβε, με 
βάση τις εκκαθαρίσεις της φορολογικής περιόδου που εκ- 
δόθηκαν στο όνομά του από την Κοινοπραξία και το φόρο 
που αναλογεί σ’ αυτές. 

β) Τα έσοδα που πραγματοποίησε στην ίδια φορολογική 
περίοδο από άλλες δραστηριότητες (λ.χ. έσοδα ΜΠΑΡ, 
εστιατορίου κ.τλ.) καθώς και το φόρο αυτών, στις δε εισ¬ 
ροές του τις πάσης φύσεως δαπάνες - αγορές, καθώς και 
το φόρο αυτών που εκπίπτει. 

γ) Το μέρος του πιστωτικού υπολοίπου που αναλογεί 
στο μέλος της κοινοπραξίας ανάλογα με τη συμμετοχή 
του, βάσει της εκκαθάρισης που του εξέδωσε η Κοινοπρα¬ 
ξία. 

ΤΟ ποσό αυτό θα αναγράφεται στα προστιθέμενα ποσά 
του φόρου εισροών στον κωδ. 403 (έντυπο 050- Φ.Π.Α. 
1996) της περιοδικής δήλωσης Φ.Π.Α. 

Άρθρο 4 

α) Η απόφαση αυτή, που ισχύει για πράξεις που ρυθμίζο¬ 
νται με αυτήν και θα πραγματοποιηθούν μετά την 
1.8.1996, να δημοσιευθεί στην Εφημερίδα της Κυβερνή- 
σεως. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

β) Με την έναρξη ισχύος της παρούσας παύει να ισχύει η 
αριθμ. 1052352/3219/0014/ΠΟΛ. 1156/12.7.1990 
Α.Υ.Ο. 

Αθήνα, 19 Ιουλίου 1996 

Ο ΥΠΟΥΡΓΟΣ 

ΓΕΏΡΓΙΟΣ ΑΝΩΜΕΡΙΤΗΣ 
-♦- 

Αριθ. 2909/ΤΠ 32.1 (3) 

Παράταση ισχύος αδειών επισκευής κτιρίων βλαβέντων 

από τους σεισμούς της 25ης Φεβρουάριου 1994, της 

29ης Νοεμβρίου και 1 ης Δεκεμβρίου 1994 στο Ν. Λευ¬ 
κάδας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την από 28.7.89 Πράξη Νομοθετικού Περιεχομένου 
«περί αποκαταστάσεως ζημιών εκ σεισμών του 1978 εις 
περιοχή Βορείου Ελλάδος κ.λπ.» όπως αυτή κυρώθηκε, 
τροποποιήθηκε και συμπληρώθηκε με τους Νόμους 867/ 
79, 1048/80, 1133/81 και 1190/81. 

2. Τις διατάξεις του Ν. 1190/81 «περί κυρώσεως της 
από 26.3.81 Πράξεως Νομοθετικού Περιεχομένου του 
Προέδρου της Δημοκρατίας, «περί αποκαταστάσεως ζη¬ 
μιών εκ σεισμών 1981 και ρυθμίσεως ετέρων συναφών 
θεμάτων». 

3. Τη 256/13.7.94 Πράξη του Υπουργικού Συμβουλίου 
(ΦΕΚ Α/123/21.7.94) και την τροποποιητική της 470/ 
23.11.94 Π.Υ.Σ. (ΦΕΚ Α/214/7.12.94) για την αποκατά¬ 
σταση των ζημιών που προκλήθηκαν από το σεισμό της 
25ης Φεβρουάριου 1994 σε περιοχή του Ν. Λευκάδας. 

4. Την 80/3.3.95 (ΦΕΚ 55/Α/16.3.95) Πράξη του 
Υπουργικού Συμβουλίου για την αποκατάσταση ζημιών 
που προκλήθηκαν από τους σεισμούς της 29ης Νοεμ¬ 
βρίου και 1ης Δεκεμβρίου 1994 στην Κοινότητα Εξάν- 
θειας του Ν. Λευκάδας. 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕ.- 
ΧΩ.Δ.Ε. σχετικά με τον αριθμό των υπογραφών. 

7. Την κοινή απόφαση Δ17α/05/11/Φ.2.2.1/6.2.96, 
(ΦΕΚ 90/Β/13.2.96) του Πρωθυπουργού και του Υπουρ¬ 
γού ΠΕ.ΧΩ.Δ.Ε. «Ανάθεση αρμοδιοτήτων Υπουργού ΠΕ.- 
ΧΩ.Δ.Ε. στον Υφυπουργό ΠΕ.ΧΩ.Δ.Ε. Εμμανουήλ Λου- 
κάκη». 

8. Την ανάγκη αποκατάστασης των οικοδομών που έπα- 
θαν ζημιές από τους σεισμούς και που η αντοχή τους είναι 
επισφαλής, αποφασίζουμε: 

1. Εγκρίνουμε όπως, στις περιπτώσεις που οι άδειες 
επισκευής σεισμοπλήκτων κτισμάτων έχουν λήξει, χορη¬ 
γηθεί παράταση της ισχύος τους για ένα έτος από την ημε¬ 
ρομηνία λήξης τους δι’ απλής αναθεώρησης του εντύπου 
της άδειας από τον Προϊστάμενο του Τομέα Αποκατάστα¬ 
σης Σεισμοπλήκτων. 

Η παράταση αυτή θα χορηγείται μετά από αίτηση του 
ενδιαφερομένου που θα συνοδεύεται από τεχνική έκθεση 
του επιβλέποντος μηχανικού. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 1996 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΛΟΥΚΑΚΗΣ 
-♦- 

Αριθ. οικ/3231/ΤΠ (4) 

Προϋποθέσεις για τη χορήγηση σεισμοδανείων και δυνα¬ 
τότητα μεταφοράς τους για ανακαταοκευή κατοικίας ή 

αυτοοτέγαση σε άλλη θέση. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου του Προέδρου της Δημοκρα¬ 
τίας «περί αποκαταστάσεως ζημιών εκ σεισμών 1978 εις 
περιοχή Βορείου Ελλάδος κ.λπ. και ρυθμίσεως ετέρων τι- 
νών συναφών θεμάτων» και ειδικότερα το άρθρο 13 της 
Πράξης. 

2. Τις διατάξεις του Ν. 1190/81 «περί κυρώσεως της 
από 26.3.81 Πράξεως Νομοθετικού Περιεχομένου του 
Προέδρου της Δημοκρατίας, «περί αποκαταστάσεως ζη¬ 
μιών εκ σεισμών 1981 και ρυθμίσεως ετέρων συναφών 
θεμάτων» και ειδικότερα τις παραγράφους 7 και 8 του άρ¬ 
θρου 2 και το άρθρο 5 του Κυρωτικού Νόμου. 

3. Την οικ/1584/ΑΖ/4.7.91 απόφαση «Προϋποθέσεις 
για τη χορήγηση σεισμοδανείων και δυνατότητα μεταφο¬ 
ράς τούτων για ανακαταοκευή ή αυτοστέγαση σε άλλη 
θέση». 

4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Τη Δ16α/04/773/29.11.90 κοινή απόφαση του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

6. Τη Δ17α/05/11 /Φ.2.2.1 /6.2.96 κοινή απόφαση του 
Πρωθυπουργού και του Υπουργού ΠΕ.ΧΩ.Δ.Ε. «Ανάθεση 
αρμοδιοτήτων Υπουργού ΠΕ.ΧΩ.Δ.Ε. στον Υφυπουργό 
ΠΕ.ΧΩ.Δ.Ε. Εμμανουήλ Λουκάκη», αποφασίζουμε: 

1. Επιτρέπεται η μεταφορά του σεισμοδανείου σε πλη- 
θυσμιακά μεγαλύτερη σεισμόπληκτη Κοινότητα ή Δήμο 
μόνον σε περιπτώσεις που το δάνειο θα χρησιμοποιηθεί 
για αποπεράτωση κατοικίας, για την οποία ο ενδιαφερό¬ 
μενος είχε άδεια ανέγερσης πριν από την ένταξη της πε¬ 
ριοχής στα προγράμματα αποκατάστασης σεισμοπλήκτων 
της Γ.Γ.Δ.Ε. του Υ.ΠΕ.ΧΩ.Δ.Ε. 

2. Επιτρέπεται η μεταφορά του σεισμοδανείου σε άλλη 
σεισμόπληκτη περιοχή με την προϋπόθεση ότι η περιοχή 
αυτή έχει ενταχθεί στα προγράμματα αποκατάστασης σει¬ 
σμοπλήκτων της Γ.Γ.Δ.Ε. του Υ.ΠΕ.ΧΩ.Δ.Ε. μέχρι 5 χρό¬ 
νια πριν από την ένταξη της νέας περιοχής στα προγράμ¬ 
ματα αυτά και σύμφωνα με τους περιορισμούς που αναφέ- 
ρονται στην οικ/1584/ΑΖ/4.7.91 απόφαση του Αναπλη¬ 
ρωτή Υπουργού ΠΕ.ΧΩ.Δ.Ε. 

3. Κατά τα λοιπά ισχύει η οικ/1584/ΑΖ/4.7.91 από¬ 
φαση του Αναπληρωτή Υπουργού ΠΕ.ΧΩ.Δ.Ε. 

Από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 


7134 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 1996 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΛΟΥΚΑΚΗΣ 
-♦- 

Αριθ. 40136 (5) 

Επιδότηση μαθητών των Εκπαιδευτικών Μονάδων Μαθη¬ 
τείας για πρακτική άσκηση στο Δημόσιο, σε φορείς του 
δημοσίου τομέα, σε επιχειρήσεις Οργανισμών Τοπικής 
Αυτοδιοίκησης (Ο.Τ.Α.), αε ιδιωτικές επιχειρήσεις ή 
εκμεταλλεύσεις, σε συνεταιρισμούς, σε σωματεία. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού» (ΦΕΚ 112/Α/14.6.69). 

β) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α/16.6.89) και του Ν.Δ. 
372/95 «μεταφορά της Γενικής Γραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας» (ΦΕΚ 
201/Α/14.9.95). 

γ) Τις διατάξεις του Β.Δ. 3/6.6.52 «περί εκπαιδεύσεως 
μαθητών - τεχνιτών» (ΦΕΚ 157/Α/6.6.52) και του Ν. 

1566/85 «δομή και λειτουργία της πρωτοβάθμιας και δευ¬ 
τεροβάθμιας εκπαίδευσης και άλλες διατάξεις» (ΦΕΚ 
167/Α/30.9.85). 

δ) Τις διατάξεις του Ν. 1545/85 «Εθνικό Σύστημα Προ¬ 
στασίας από την ανεργία και άλλες διατάξεις» (ΦΕΚ 91 /Α/ 
26.5.85). 

ε) Τις διατάξεις του Ν. 1256/82 (ΦΕΚ 65/Α/31.5.82) 
και του άρθρου 51 του Ν. 1892/90 (ΦΕΚ 101/Α/ 
31.7.90). 

στ) Τις διατάξεις του άρθρου 10 παρ. 2 του Ν. 1346/83 
«Τροποποίηση και συμπλήρωση διατάξεων της εργατικής 
νομοθεσίας και ρύθμιση διαφόρων θεμάτων» (ΦΕΚ 46/Α/ 
14.4.83). 

ζ) Τη σχετική πρόταση του Ο.Α.Ε.Δ. (απόφαση 1114/ 
25/18.6.96, έγγραφο 110961/21.6.96). 

η) Την 40042/14.2.96 απόφαση του Υπ. Εργασίας και 
Κοινωνικών Ασφαλίσεων. 

θ) Ότι από τις διατάξεις της απόφασης αυτής, δεν προ- 
καλείται επί πλέον δαπάνη πέραν της προβλεπόμενης από 
την 40042/14.2.96 απόφασή μας, αποφασίζουμε: 

Τη συμπλήρωση της αριθ. 40042/14.2.96 απόφασής 
μας η οποία διαμορφώνεται ως εξής: 

Εγκρίνουμε την επιδότηση της πρακτικής άσκησης των 
μαθητών - τεχνιτών, που θα απασχοληθούν στο Δημόσιο, 
σε φορείς του Δημοσίου Τομέα, σε επιχειρήσεις Οργανι¬ 
σμών Τοπικής Αυτοδιοίκησης (Ο.Τ.Α.),σε ιδιωτικές επιχει¬ 
ρήσεις ή εκμεταλλεύσεις, σε συνεταιρισμούς και σε σω¬ 
ματεία, με το ποσό των 1.800 δρχ. που αντιστοιχεί σε πο¬ 
σοστό 35% του ημερομισθίου του ανειδίκευτου εργάτη, 
που ισχύει σήμερα. 

1. Το ποσό της επιδότησης των 1.800 δρχ. δύναται να 
καταβάλεται στους εργοδότες, που απασχολούν μαθη¬ 
τές - τεχνίτες ή στους μαθητές, για κάθε μέρα πρακτικής 


άσκησης τετραήμερης, πενθήμερης ή εξαήμερης απα¬ 
σχόλησης, ανεξάρτητα του εξαμήνου πρακτικής άσκησης, 
στο οποίο βρίσκονται. 

2. Η επιδότηση δεν θα καταβάλλεται για τις ημέρες της 
σπουδαστικής άδειας, κανονικής άδειας, ασθένειας, δώ¬ 
ρων εορτών και λοιπών επιδομάτων. 

3. Το ποσό των 1.800 δρχ. θα καταβάλεται στους μαθη¬ 
τές - τεχνίτες, για κάθε μέρα πρακτικής άσκησης στην 
Εκπαιδευτική Μονάδα, εφόσον υπάρχουν οργανωμένα 
εργαστήρια. Η περίπτωση αυτή θα εφαρμόζεται μόνο, 
όταν θα υπάρχει μεγάλος αριθμός ανέργων μαθητών - 
τεχνιτών και έλλειψη εργοδοτών με κατάλληλη υπο¬ 
δομή. 

4. Υποχρεώσεις εργοδοτών. 

α) Να απασχολήσουν τους μαθητές τεχνίτες, όσο χρόνο 
προβλέπει το Συμφωνητικό Μαθητείας. 

β) Να εφαρμόζουν το πρόγραμμα πρακτικής άσκησης 
των μαθητών. 

γ) Να τηρούν τους όρους αμοιβής και ασφάλισης των 
μαθητών, σύμφωνα με τις ισχύουσες διατάξεις. 

δ) Να καταβάλουν εξ ολοκλήρου τις ασφαλιστικές ει¬ 
σφορές και γενικά τις εισφορές, για το δημόσιο και για τρί¬ 
τους. 

5. Καθορίζουμε τη διαδικασία χορήγησης του παρα¬ 
πάνω επιδόματος ως εξής: 

1) Όταν η επιδότηση καταβάλεται στους εργοδότες: 

Οι εργοδότες, που δικαιούνται επιδότηση, πρέπει να 

στέλνουν στις αντίστοιχες Σχολικές Μονάδες (όπου φοι¬ 
τούν οι μαθητές) σχετικό έγγραφο με κατάσταση, που θα 
περιλαμβάνει το ονοματεπώνυμο των απασχολουμένων 
μαθητών, την ειδικότητά τους τις ημέρες απασχόλησής 
τους, το ποσό που αντιστοιχεί για επιδότηση από τον 
Ο.Α.Ε.Δ. και στήλη υπεύθυνης δήλωσης, όπου θα υπο¬ 
γράφουν οι μαθητές. 

Η κατάσταση αυτή θα θεωρείται από τον Δ/ντή της εκ¬ 
παιδευτικής Μονάδας Μαθητείας. 

Η καταβολή της επιδότησης στους εργοδότες θα γίνε¬ 
ται από την Εκπαιδευτική Μονάδα Μαθητείας, ο Δ/ντής 
της οποίας ορίζεται ως υπόλογος διαχειριστής και στη συ¬ 
νέχεια θα υποβάλονται τα σχετικά δικαιολογητικά στην οι¬ 
κεία Περ/κή Δ/νση, για την εκκαθάριση και την απαλλαγή 
του υπόλογου διαχειριστή. 

Η επιδότηση θα καταβάλεται στους εργοδότες σε δύο 
δόσεις, ανά τρίμηνο, δεδουλευμένα. 

Σε περίπτωση που εργοδότης δεν τηρεί μία από τις υπο¬ 
χρεώσεις, υποχρεούται να επιστρέφει την επιδότηση, που 
πήρε μέχρι την ημέρα της εξακρίβωσης της μη τήρησης 
αυτής. 

2) Όταν η επιδότηση καταβάλλεται στους μαθητές: 

Οι φορείς που θα απασχοληθούν για την πρακτική 

άσκηση τους μαθητές - τεχνίτες δικαιούμενους επιδότη¬ 
σης θα στέλνουν στις αντίστοιχες Σχολικές Μονάδες 
(όπου φοιτά ο μαθητής) επικυρωμένο εβδομαδιαίο ή δε¬ 
καπενθήμερο ή και μηνιαίο δελτίο παρουσίας και πλήρους 
απασχόλησης του μαθητή στην επιχείρηση, που θα τους 
το προσκομίζουν οι μαθητές σαν φύλλα εντύπου ή σαν 
φυλλάδια. 

Στη συνέχεια οι Σχολικές Μονάδες, με βάση τα δελτία 
παρουσίας απασχόλησης που θα παίρνουν από τις επιχει¬ 
ρήσεις θα συντάσουν μηνιαίες καταστάσεις ημερών εργα¬ 
σίας των πρακτικά ασκουμένων μαθητών με το ποσό επι¬ 
δότησης που θα δικαιούνται και θα προβαίνουν στην ενυ- 

πόγραφη από τους μαθητές καταβολή της επιδότησης και 
στην συνέχεια θα υποβάλλονται τα σχετικά δικαιολογητικά 
(πρωτότυπες καταστάσεις με το ποσόν και τις υπογραφές 
των δικαιούχων στην οικεία Περ/κή Δ/νση για την εκκαθά¬ 
ριση και την απαλλαγή του υπολόγου διαχειριστή. 

Για το αδιάβλητο της διαδικασίας αυτής και την απο¬ 
φυγή τυχόν ατασθαλιών, οι παρουσίες απασχόλησης σαν 
πραγματοποιούμενα ημερομίσθια στους φορείς, θα ελέγ¬ 
χονται περιοδικά και θα πιστοποιούνται από τις μισθοδοτι- 
κές καταστάσεις, βιβλιάρια ενσήμων ή οποιοδήποτε άλλο 
νόμιμο ή εφικτό τρόπο από τον Δ/ντή της Εκπαιδευτικής 
Μονάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 9011 /6/2-ζ' (6) 

Διαχείριση των εσόδων από τις εκδόσεις της 
Ελληνικής Αστυνομίας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1481/ 
1984 (Α'~152) «Οργανισμός του Υπουργείου Δημόσιας 
Τάξης», όπως αντικαταστάθηκε από το άρθρο 1 ρου Ν. 
1590/1986 (Α'-49). 

2. Τιςδιατάξεις των άρθρων 62 και 65 του Π.Δ. 582/ 
1984 (Α'-208) «Σύσταση, οργάνωση και λειτουργία των 
κεντρικών και περιφερειακών υπηρεσιών του Υπουργείου 
Δημόσιας Τάξης». 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α'-137), το 
οποίο προστέθηκε με το άρθρο 27 του Ν. 2081/1992 
(Α-154). 

4. Το γεγονός ότι από τις διατάξεις της παρούσας, δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Τήρηση λογαριασμού 

Η Διεύθυνοη Δημοσίων Σχέσεων του Υπουργείου Δημό¬ 
σιας Τάξης τηρεί λογαριασμό με τον τίτλο «Έσοδα από 
διάφορες εκδόσεις», ο οποίος καλύπτει δαπάνες που δεν 
προβλέπονται από τον κρατικό προϋπολογισμό και αφο¬ 
ρούν: 

α. Εκδόσεις (όπως ημερολόγια, ενημερωτικά φυλλάδια, 
τηλεφωνικοί κατάλογοι, κάρτες), που αποβλέπουν στην 
προώθηση των δημοσίων σχέσεων της Ελληνικής Αστυνο¬ 
μίας, στην προβολή των δραστηριοτήτων του Υπουργείου 
Δημόσιας Τάξης, στην εγκυκλοπαιδική και επαγγελματική 
ενημέρωση του προσωπικού της Ελληνικής Αστυνομίας 
και στη διευκόλυνση της λειτουργίας των Υπηρεσιών του 
Σώματος. Στις ανωτέρω εκδόσεις δεν περιλαμβάνεται η 
έκδοση του περιοδικού «Αστυνομική Επιθεώρηση». 

β. Εθιμοτυπικές ανάγκες και άσκηση των δημοσίων σχέ¬ 
σεων της Ελληνικής Αστυνομίας στις οποίες περιλαμβά¬ 
νεται κυρίως: 

1) Η διεξαγωγή εθιμοτυπικής αλληλογραφίας της Ηγε¬ 


σίας της Ελληνικής Αστυνομίας και της Δ/νσης Δημοσίων 
Σχέσεων. 

2) Η προσφορά αναψυκτικών, καφέ και λοιπών ειδών 
κυλικείου σε επισήμους επισκέπτες των Γραφείων της 
Ηγεσίας της Ελληνικής Αστυνομίας και σε αλλοδαπούς 
αξιωματικούς, που συμμετέχουν σε συνομιλίες ή συσκέ¬ 
ψεις που πραγματοποιούνται στο Υπουργείο Δημόσιας 
Τάξης. 

3) Η αγορά ανθέων για εθιμοτυπικές ανάγκες της Ελλη¬ 
νικής Αστυνομίας ή αποστολή στεφάνων σε κηδείες εκ 
μέρους του Αρχηγού της Ελληνικής Αστυνομίας. 

4) Η διοργάνωση εκδηλώσεων για το προσωπικό της Ελ¬ 
ληνικής Αστυνομίας κατά τις εορτές των Χριστουγέννων, 
του Νέου Έτους, του Πάσχα, του Προστάτου του Σώματος 
Αγίου Αρτεμίου ή επ’ ευκαιρία διαφόρων επετείων. 

5) Η κατασκευή ή αγορά πλακετών ή άλλων αναμνηστι¬ 
κών με το έμβλημα της Ελληνικής αστυνομίας για την προ¬ 
βολή του Σώματος. 

6) Η κάλυψη αναγκών λειτουργίας του Γ ραφείου Τύπου 
και του Φωτοτηλεοπτικού Συνεργείου της Διεύθυνσης 
Δημοσίων Σχέσεων (όπως αγορά μπαταριών, κασεττών και 
φωτογραφικού υλικού). 

7) Η αγορά οδηγών δημοσίων Υπηρεσιών και άλλων υλι¬ 
κών αναγκαίων για τη λειτουργία του Γ ραφείου Εθιμοτυ¬ 
πίας της Διεύθυνσης Δημοσίων Σχέσεων και 

8) Η κάλυψη εθιμοτυπικών αναγκών των Γ ενικών Αστυ¬ 
νομικών Διευθύνσεων Αττικής και Θεσσαλονίκης και των 
Αστυνομικών Διευθύνσεων Νομών της Χώρας, κατόπιν 
σχετικής αναφοράς τους και προέγκρισης από τον Αρχηγό 
της Ελληνικής Αστυνομίας. 

γ. Ενίσχυση αναξιοπαθούντων αστυνομικών και πολιτι¬ 
κών υπαλλήλων του Σώματος, σε εξαιρετικές περιπτώσεις 
που δεν μπορούν να καλυφθούν από άλλη πηγή. 

δ. Η ανέγερση μνημείων ή ανμνηστικών στηλών πεσό- 
ντων κατά την εκτέλεση του καθήκοντος αστυνομικών ή 
πολιτικών υπαλλήλων και συντήρηση υφισταμένων μνη¬ 
μείων και στηλών. 

Άρθρο 2 

Προέλευση εσόδων 

Τα έσοδα του λογαριασμού προέρχονται: 

α. Από τη διάθεση των εκδόσεων και των αναμνηστι¬ 
κών. 

β. Από τους τόκους των κεφαλαίων του. 

γ. Από προαιρετικές εισφορές του προσωπικού της Ελ¬ 
ληνικής Αστυνομίας. 

δ. Από κρατικές επιχορηγήσεις, δωρεές, κληροδοτή¬ 
ματα και από κάθε άλλη νόμιμη πηγή. 

Άρθρο 3 

Διάθεση εσόδων - Δαπάνες 

1. Τα έσοδα του λογαριασμού διατίθενται με διαταγή 
του Αρχηγού της Ελληνικής Αστυνομίας και μόνον για τους 
σκοπούς, που καθορίζονται ανωτέρω. 

2. Κάθε δαπάνη πρέπει να στηρίζεται σε νόμιμα δικαιο- 
λογητικά (τιμολόγια, αποδείξεις ή άλλα παραστατικά στοι¬ 
χεία, που να αποδεικνύουν την πραγματοποίηση της δα¬ 
πάνης). 

3. Οι δαπάνες, οι οποίες αναφέρονται σε προμήθειες ή 
εργασίες, διενεργούνται σύμφωνα με τη διαδικασία του 
Δημοσίου Λογιστικού, μετά από προέγκριση του Αρχηγού 
της Ελληνικής Αστυνομίας και με βάση τις τεχνικές προ- 

διαγραφές και τους όρους συμφωνιών που καταρτίζει η 
Διεύθυνση δημοσίων Σχέσεων, η οποία και συγκροτεί τις 
επιτροπές διενέργειας των διαγωνισμών. Τις σχετικές 
συμβάσεις υπογράφει εκ μέρους της Υπηρεσίας ο Διευ¬ 
θυντής της Διεύθυνσης Δημοσίων Σχέσεων. 

4. Μικροδαπάνες μέχρι του ποσού των 30.000 δρχ. που 
διενεργούνται για τους σκοπούς του άρθρου 1 της παρού¬ 
σας, καταλογίζονται σε βάρος των εσόδων του λογαρια¬ 
σμού με την έγκριση του Διευθυντή της Διεύθυνσης Δημο¬ 
σίων Σχέσεων και αφού προσκομίζονται δικαιολογητικά 
(τιμολόγια, αποδείξεις, ή άλλα παραστατικά στοιχεία). Το 
ύψος του ποσού αυτού μπορεί να αναμορφώνεται με από¬ 
φαση του Αρχηγού της Ελληνικής Αστυνομίας. 

Άρθρο 4 

Πληρωμή - έλεγχος δαπανών 

1. Η εξόφληση των δαπανών γίνεται από τον διαχειριστή 
του Λογαριασμού μετά την οριστική, ποσοτική και ποιο¬ 
τική, παραλαβή των αντίστοιχων προμηθειών ή εργασιών, 
με την προσκόμιση τιμολογίου και των λοιπών προβλεπο- 
μένων νομίμων δικαιολογητικών. 

2. Οι δαπάνες, εκτός των μικροδαπανών, καταλογίζο¬ 
νται σε βάρος των εσόδων του λογαριασμού μετά τον 
έλεγχο των δικαιολογητικών τους από τη Διεύθυνση Οικο¬ 
νομικής Επιθεώρησης του Υπουργείου Δημόσιας Τάξης. 

3. Η διαχείριση του λογαριασμού υπόκειται σε ετήσιο 
τακτικό ή και έκτακτο έλεγχο από τη Διεύθυνση Οικονομι¬ 
κής Επιθεώρησης. 

Άρθρο 5 

Παράβαση όρων συμβάσων - Συνέπειες 

1 Σε περιπτώσεις παραβάσεων των όρων των συμβά¬ 
σεων, που συνομολογούνται για προμήθειες — εργασίες, 
επιβάλλεται στον ανάδοχο πρόστιμο με απόφαση του Αρ¬ 
χηγού της Ελληνικής Αστυνομίας. 

2. Το ύψος του προστίμου, αν δεν ορίζεται σαφώς από- 
τους όρους της σύμβασης, θα πρέπει να είναι ανάλογο με 
τη βλάβη της Υπηρεσίας, η οποία επήλθε από την παρά¬ 
βασή της. 

3. Κατά της ανωτέρω απόφασης επιτρέπεται στον ανά¬ 
δοχο η υποβολή ένστασης μέσα σε πέντε (5) εργάσιμες 
ημέρες ενώπιον του Γενικού Γραμματέα του Υπουργείου 
Δημόσιας Τάξης, ο οποίος αποφαίνεται αμετάκλητα. 

Άρθρο 6 

Διαχείριση 

1.0 Διαχειριστής του Λογαριασμού « Έσοδα από διάφο¬ 
ρες εκδόσεις» ορίζεται με απόφαση του Αρχηγού της Ελ¬ 
ληνικής αστυνομίας και είναι υπόλογος και υπεύθυνος με 
το Διευθυντή της Διεύθυνσης Δημοσίων Σχέσεων για τη 
διαχείρισή του. 

2. Τα έσοδα του λογαριασμού κατατίθενται σε τραπε¬ 
ζικό λογαριασμό. Δικαίωμα ανάληψης έχει ο Διαχειριστής 
με τη συνυπογραφή του Διευθυντή της Διεύθυνσης Δημο¬ 
σίων Σχέσεων. 


3. Για την είσπραξη υπέρ του λογαριασμού εκδίδεται δι¬ 
πλότυπη απόδειξη. 

4. Για την είσπραξη και πληρωμή ουντάσσεται διπλό¬ 
τυπη απόδειξη ή εντολή αντίστοιχα, που συνυπογράφεται 
από το Διαχειριστή και το Διευθυντή της Διεύθυνσης Δη¬ 
μοσίων Σχέσεων. 

Άρθρο 7 

Βιβλία Διαχείρισης 

1. Από τον Διαχειριστή τηρούνται τα εξής βιβλία: 
α. Ημερολόγιο ταμείου. 

β. Βοθητικό ημερολόγιο ταμείου, 
γ. Βιβλίο υλικού. 

δ. Μπλοκ διπλοτύπων αποδείξεων εισπράξεων, και 
ε. Μπλοκ διπλοτύπων εντολών πληρωμών. 

2. Τα ανωτέρω βιβλία σελιδομετρούνται και θεωρούνται 
από το Διευθυντή της Διεύθυνσης Δημοσίων Σχέσεων. 

Άρθρο 8 

Ετήσιος ισολογισμός 

Ο ετήσιος ισολογισμός των εσόδων - εξόδων του Λογα¬ 
ριασμού ουντάσσεται από το Διαχειριστή και το Διευθυντή 
της Διεύθυνσης Δημοσίων Σχέσεων, εγκρίνεται από τον 
προϊστάμενο του Κλάδου Διοικητικής Υποστήριξης του 
Υπουργείου Δημόσιας Τάξης και ελέγχεται από τη Διεύ¬ 
θυνση Οικονομικής Επιθεώρησης. 

Άρθρο 9 

1. Το εδάφιο ε' της παραγράφου 2 του άρθρου 5 της 
9010/1 /3-δ' από 31.3.1989 (Β' 281) απόφασης του Υφυ¬ 
πουργού Δημόσιας Τάξης αντικαθίσταται ως εξής: 

«ε. Είναι υπόλογος και συνυπεύθυνος με το διαχειριστή 
για τη διαχείριση των οικονομικών του περιοδικού». 

2. Η παράγραφος 3 του άρθρου 9 της ίδιας απόφασης 
αντικαθίσταται ως εξής: 

«3. Το προσωπικό της διεκπεραίωσης του περιοδικού 
είναι αρμόδιο και για τη διεκπεραίωση των λοιπών εκδό¬ 
σεων του Υπουργείου Δημόσιας Τάξης». 

Άρθρο 10 

Ρύθμιση λεπτομερειών 

Λεπτομέρειες σχετικά με το λογαριασμό, που δεν προ- 
βλέπονται από την παρούσα, ρυθμίζονται με αποφάσεις 
του Αρχηγού της Ελληνικής Αστυνομίας. 

Άρθρο 11 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 1996 

Ο ΥΠΟΥΡΓΟΣ 

ΚΩΝΣΤΑΝΤ. ΓΕΙΤΟΝΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕί-ΕΧ 223211 ΥΡΕΤ ΟΗ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ | 

ΚΕΝΤΡΙΚΗ ΥΠΗΡΕΣΙΑ 

Ιολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακήν Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανυτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 · 

10.000 · 

50.000 · 

25.000 · 

ιο.οοο' . 

5.000 » 

- 10.000 ■ 

3.000 ■ 

150.000 . 

10.000 · 

1.500 δρχ. 

2.500 - 

500 · 

2.500 - 

1.250 - 

500 » - 

250 · 

500 » 

150 · 

7.500 · 

500 ■ 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 · 

6.000 · 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου"πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









